Αλεξανδρούπολη 21-07-2021

**ΑΝΑΚΟΙΝΩΣΗ ΠΡΟΕΔΡΟΥ ΤΜΗΜΑΤΟΣ**

Ως Πρόεδρος του Παιδαγωγικού Τμήματος Δημοτικής Εκπαίδευσης του Δημοκριτείου Πανεπιστημίου Θράκης αισθάνομαι την ανάγκη να ζητήσω από τα βάθη της καρδιάς μου συγγνώμη για την απόφαση αναβολής της Ορκωμοσίας των αποφοίτων του Τμήματος του Προπτυχιακού Προγράμματος Σπουδών και της Καθομολόγησης των αποφοίτων των Μεταπτυχιακών Προγραμμάτων Σπουδών του Τμήματος. Η συγγνώμη μου αφορά τόσο τους απόφοιτους όσο και τις οικογένειές τους.

Η σκέψη της διοργάνωσης των δύο τελετών δια ζώσης είχα να κάνει με την δυνατότητα να ζήσουν από κοντά οι απόφοιτοι και οι δικοί τους άνθρωποι την μοναδική χαρά της απονομής, παρά τις δύσκολες μέρες που περνά η ανθρωπότητα. Άλλωστε οι συνθήκες στις αρχές Ιουλίου ήταν εντελώς διαφορετικές και τα κρούσματα είχαν περιοριστεί, ενώ υπήρχαν και οι διαβεβαιώσεις κυβερνητικών αξιωματούχων ότι βαίνουμε προς περαιτέρω εκτόνωση.

Δυστυχώς όμως από τις αρχές της προηγούμενης εβδομάδας ξεκίνησε η ραγδαία αύξηση των κρουσμάτων και οι προβλέψεις μιλούσαν για δυσκολότερη επόμενη εβδομάδα (19-23 Ιουλίου), γεγονός που είχε έρθει σε γνώση μου και που επιβεβαιώνεται και από τις επιστημονικές αναλύσεις του ιικού φορτίου της πόλης της Αλεξ/πολης που αυξήθηκε την προηγούμενη εβδομάδα (12-18 Ιουλίου) κατά 255%. Αναφέρω και σχετικά δημοσιεύματα.

<http://www.e-evros.gr/gr/eidhseis/3/quot-ekto3eysh-toy-iikoy-fortioy-katagrafhke-sta-astika-lymata-ths-ale3androypolhs/post44183?fbclid=IwAR0ydWJYzxbLODPqeuZh8YFXT5PkmY8_dv1N7eIk9F0SZM_5fnF8pNsqZP4>

<http://theamagazine.gr/eidiseis/item/7429-ayksisi-255-tou-iikoy-fortiou-sta-astika-lymata-tis-aleksandroypolis?fbclid=IwAR3o-ldWlSKje68BXizTANdB-efTsQ4SMUWqfUOqYm77vzyg6Jp8wvkACJU>

Ως εκ τούτου προχωρήσαμε στην δύσκολη απόφαση της αναβολής μία εβδομάδα νωρίτερα από την καθορισμένη ημερομηνία.

Μετά και την αβεβαιότητα που δημιουργείται από την πορεία της νόσου, προχωρήσαμε άμεσα στον προγραμματισμό εξ’ αποστάσεως ορκωμοσίας για όλους/ες τους απόφοιτους του Προπτυχιακού Προγράμματος Σπουδών μέχρι τον Μάρτιο του 2021 **στις 2 Σεπτεμβρίου 2021** μέσω της ηλεκτρονικής πλατφόρμας Zoom. Τις επόμενες μέρες θα ανακοινωθούν οι λεπτομέρειες της διαδικασίας.

Για τους αποφοίτους των Μεταπτυχιακών Προγραμμάτων θα ανακοινωθεί η ημερομηνία της εξ’ αποστάσεως καθομολόγησης τις επόμενες μέρες.

Κλείνοντας ζητώ και πάλι από καρδιάς συγγνώμη για την αναστάτωση που προκαλέσαμε στους αποφοίτους μας και στις οικογένειές τους.

Με εκτίμηση

Αθανάσιος Τρ. Καραφύλλης

Πρόεδρος Π.Τ.Δ.Ε.